Smoothie retras din magazinele Lidl. Produsul este contaminat cu o substanță care dăunează sănătății
Producătorul smoothie-ului "Solevita Smoothie Red Genius, 250 ml", sortimentul cu fructe roşii, anunţă retragerea din magazinele Lidl, întrucât unul dintre ingrediente estre contaminat cu patulină.
"Producătorul Molkerei Gropper GmbH & Co. KG recheamă produsul "Solevita Smoothie Red Genius, 250mL", cu fructe roșii, având data de expirare 12.03.2024.
Produsul la care face referire această rechemare conține suc de aronia, care este contaminat cu patulină. Patulina (micotoxina) este o substanță produsă de mucegaiuri care dăunează sănătății si care poate duce la greață, vărsături și indigestie.
Prin urmare, clienții nu trebuie să consume, sub nicio forma, produsul vizat de această rechemare.
Produsul "Solevita Smoothie Red Genius, 250mL" sortimentul cu fructe roșii, a fost vândut de Lidl ROMANIA.
Lidl România a reacționat imediat și a retras produsul afectat de la vânzare. Produsul poate fi returnat în toate magazinele Lidl. Contravaloarea produsului, va fi, desigur, returnată, chiar și fără prezentarea bonului fiscal.
CITEȘTE ȘI: "Tu rămâi motivul să pot s-o iau de la capăt". Mesajul elevilor Colegiului Pedagogic Timișoara, de 8 Martie (video)
Numai produsul "Solevita Smoothie Red Genius, 250mL" sortimentul cu fructe roșii cu data de expirare 12.03.2024 este afectat de retragerea producătorului Molkerei Gropper GmbH & Co. KG. Alte produse ale producătorului Molkerei Gropper GmbH & Co. KG vândute deLidl ROMANIA nu sunt afectate de rechemare.
Molkerei Gropper GmbH & Co. KG își cere scuze pentru neplăcerile cauzate", transmite Autoritatea Națională Sanitară Veterinară și pentru Siguranța Alimentelor (ANSVA).